Horiez guztiez gain, erakusketan urte luze hauetan hainbat herritarrek sortu eta Jai Batzordeak bildutako material grafiko ugari ikusteko aukera egongo da. Hala ere, askoz gehiago dira jaso gabe daudenak, batez ere jaietako hasierako urteetakoak. Lanean jarraitu beharko da bizi izandakoa herriaren memorian gordeta gera dadin. Horrela bada, batzordeak herritarrei argazkiak, bideoak eta agiriak helarazteko eskatzen die behar bezala kopiatu eta gordetzeko etorkizunean egingo diren erakusketetan erabiltzeko.